CELEX: 62010CO0198
Language: sk
Date: 2011-09-09 00:00:00
Title: Uznesenie Súdneho dvora (šiesta komora) z 9. septembra 2011.#Cassina SpA proti Alivar Srl a Galliani Host Arredamenti Srl.#Návrh na začatie prejudiciálneho konania: Corte d'appello di Milano - Taliansko.#Článok 104 ods. 3 prvý pododsek rokovacieho poriadku - Priemyselné a obchodné vlastníctvo - Smernica 98/71/ES - Právna ochrana priemyselných dizajnov a vzorov - Článok 17 - Povinnosť kumulácie ochrany priemyselných dizajnov alebo vzorov a ochrany autorského práva - Vnútroštátna právna úprava vylučujúca autorskoprávnu ochranu pre priemyselné dizajny alebo vzory, ktoré sa stali verejne prístupnými pred nadobudnutím jej účinnosti.#Vec C-198/10.

Uznesenie Súdneho dvora (šiesta komora) z 9. septembra 2011 – Cassina/Alivar a Galliani Host Arredamenti
      (vec C‑198/10)
      „Článok 104 ods. 3 prvý pododsek rokovacieho poriadku – Priemyselné a obchodné vlastníctvo – Smernica 98/71/ES – Právna ochrana dizajnov – Článok 17 – Povinnosť kumulácie ochrany dizajnov s ochranou podľa autorského práva – Vnútroštátna právna úprava vylučujúca autorskoprávnu ochranu pre dizajny, ktoré sa stali verejne prístupnými pred nadobudnutím
         jej účinnosti“
      
      Aproximácia právnych predpisov – Dizajny – Smernica 98/71 – Zásada kumulácie ochrany dizajnov s ochranou podľa autorského práva – Vnútroštátna právna úprava, ktorá úplne alebo v rámci skoršieho používania vylučuje autorskoprávnu ochranu pre dizajny, ktoré
         sa stali verejne prístupnými pred nadobudnutím jej účinnosti, vo vzťahu k tretím osobám, ktoré vyrobili a uviedli na trh výrobky
         vyrobené podľa uvedených dizajnov – Neprípustnosť (smernica Európskeho parlamentu a Rady 98/71, článok 17) (pozri body 24 – 28, 32 – 34 a výrok)
      
      Predmet
      
         
               Návrh na začatie prejudiciálneho konania – Corte d’appello di Milano – Výklad článkov 17 a 19 smernice 98/71/ES Európskeho
                  parlamentu a Rady z 13. októbra 1998 o právnej ochrane dizajnov – Vnútroštátna právna úprava, ktorá prebrala smernicu zavedením
                  autorskoprávnej ochrany pre dizajny – Možnosť členského štátu rozšíriť podmienky poskytnutia takejto ochrany
               
            Výrok
      Článok 17 smernice 98/71/ES Európskeho parlamentu a Rady z 13 októbra 1998 o právnej ochrane dizajnov sa má vykladať v tom
         zmysle, že bráni právnej úprave členského štátu, ktorá úplne alebo v rámci skoršieho používania vylučuje autorskoprávnu ochranu
         tohto členského štátu pre dizajny, ktoré sa stali verejne prístupnými predtým, ako táto právna úprava nadobudla účinnosť,
         vo vzťahu k akýmkoľvek tretím osobám, ktoré už pred týmto dňom na vnútroštátnom území vyrábali a/alebo uvádzali na trh výrobky
         vyrobené podľa týchto dizajnov.